Jalgpalli Inglismaa kõrgliigas võitis Liverpool seitsmenda kohtumise järjest ning jätkab kindlalt tabeliliidrina.
Seitsmendas voorus sai Liverpool jagu Sheffield Unitedist 1:0. Kohtumise ainsa värava lõi 70. minutil Georginio Wijnaldum.
"Me ei alustanud seda mängu hästi," ütles Wijnaldum. "Esimesel poolajal me aeglustasime mängu liiga palju ja seepärast suutsid vastased meie rünnakud peatada. See ei olnud meie parim kohtumine, aga me siiski võitsime. Mõni aasta tagasi me ei oleks suutnud selliseid mänge võita. Need on väga tähtsad kolm punkti."
Liverpool pole sel hooajal veel ühtegi kohtumist kaotanud ja jätkab tabeli esimesel positsioonil 21 punktiga. Manchester City on teisel positsioonil 13 ja Leicester kolmandal 11 punktiga. Täpselt nädala pärast kohtub Liverpool Leicesteriga.
Toimetaja: Liisi Alamaa